**Tisztelt Szülők!**

A külföldi és hazai vizsgálatok is azt mutatták, hogy az állatok bevonásával végzett fejlesztő foglalkozások elősegítik a résztvevők fejlődését, jó hangulatát és motivációját.

Fentiek alapján, örülnénk, ha vállalná, hogy gyermeke részt vegyen az állatasszisztált programokon.

 A foglalkozáson dolgozó állatokat rendszeresen ellenőrzi állatorvos, egészségesek, oltásokat és parazitaellenes kezeléseket kapnak. Fertőzésmentességüket folyamatosan laboratóriumi vizsgálatokkal igazoljuk. A kutyák engedelmességi vizsgával rendelkeznek, barátságosak, nem agresszívek.

 Különféle feladatok végrehajtása a cél, melyeket a gyermekeket jól ismerő terapeuták dolgoznak ki. A kutyák segítségével igyekszünk oldott légkört, vidámságot és erősebb motivációt biztosítani.

A foglalkozások értékeléséhez videofelvételeket és fotókat készítünk, melyeket a program fejlesztéséhez, illetve szakmai és tudományos célra kívánunk felhasználni, a mindenkori személyiségi jogok betartásával. Mind a felvételeket, mind a kapott tájékoztató adatokat bizalmasan kezeljük.

 Bodai Ágnes

 gyógypedagógus